Държавен вестник, бр. 73, 2013 г., стр. 5

БРОЙ  73	
Д Ъ Р Ж А В Е Н  В Е С Т Н И К 	
СТР.  5  
ПОСТАНОВЛЕНИЕ № 169
ОТ 15 АВГУСТ 2013 Г.
за изменение на Устройствения правилник на 
Изпълнителната агенция по трансплантация, 
приет с Постановление № 34 на Министерския 
съвет от 2004 г. (обн., ДВ, бр. 15 от 2004 г.; 
изм. и доп., бр. 11 от 2007 г., бр. 11 от 2010 г., 
бр. 5 и 59 от 2011 г., бр. 20, 22 и 68 от 2012 г. 
и бр. 7 от 2013 г.)
МИНИСТЕРСКИЯТ СЪВЕТ
П О С ТА Н О В И :
§ 1. Член 9 се изменя така: 
„Чл. 9. (1) Главният секретар осъществява 
административното ръководство на агенцията и 
изпълнява функциите по чл. 8, ал. 2 от Закона 
за администрацията. 
(2) Главният секретар изпълнява и други 
задачи, възложени му от изпълнителния ди­
ректор на агенцията.“ 
§ 2. Член 10 се отменя. 
§ 3. В глава трета раздел III се отменя. 
§ 4. В приложението към чл. 8, ал. 2 се 
правят следните изменения: 
1. Думите „Служител по сигурността на 
информацията 1“ се заличават. 
2. На ред „Обща администрация“ цифрата 
„6“ се заменя със „7“. 
3. На ред „дирекция „Финансово-стопанска 
и административна дейност“ числото „6“ се 
заменя със „7“. 
Министър-председател:
Пламен Орешарски
За главен секретар на Министерския съвет: 
Нина Ставрева
6466
ПОСТАНОВЛЕНИЕ  № 170
ОТ 15 АВГУСТ 2013 Г.
за отмяна на Постановление № 27 на Ми­
нистерския съвет от 2008 г. в изпълнение на 
Обща позиция 2006/318/ОВППС на Съвета 
на Европейския съюз от 27 април 2006 г. за 
подновяване на ограничителните мерки по от­
ношение на Бирма/Мианмар, на Обща позиция 
2007/248/ОВППС на Съвета на Европейския 
съюз от 23 април 2007 г. за подновяване на 
ограничителните мерки по отношение на Бирма/
Мианмар и на Обща позиция 2007/750/ОВППС 
на Съвета на Европейския съюз от 19 ноември 
2007 г. за изменение на Обща позиция 2006/318/
ОВППС за подновяване на ограничителните 
мерки по отношение на Бирма/Мианмар (обн., 
ДВ, бр. 20 от 2008 г.; изм., бр. 93 от 2009 г.)
МИНИСТЕРСКИЯТ СЪВЕТ
П О С ТА Н О В И :
§ 1. Отменя Постановление № 27 на Минис­
терския съвет от 2008 г. в изпълнение на Обща 
позиция 2006/318/ОВППС на Съвета на Евро­
пейския съюз от 27 април 2006 г. за подновяване 
на ограничителните мерки по отношение на 
Бирма/Мианмар, на Обща позиция 2007/248/
ОВППС на Съвета на Европейския съюз от 23 
април 2007 г. за подновяване на ограничителни­
те мерки по отношение на Бирма/Мианмар и 
на Обща позиция 2007/750/ОВППС на Съвета 
на Европейския съюз от 19 ноември 2007 г. за 
изменение на Обща позиция 2006/318/ОВППС 
за подновяване на ограничителните мерки по 
отношение на Бирма/Мианмар.
Заключителна разпоредба
§ 2. Постановлението влиза в сила от деня 
на обнародването му в „Държавен вестник“.
Министър-председател:
Пламен Орешарски
За главен секретар на Министерския съвет: 
Нина Ставрева
6467
ПОСТАНОВЛЕНИЕ № 172
ОТ 15 АВГУСТ 2013 Г.
за приемане на Устройствен правилник на 
Държавна агенция „Технически операции“ 
МИНИСТЕРСКИЯТ СЪВЕТ
П О С ТА Н О В И :
Член единствен. Приема Устройствен пра­
вилник на Държавна агенция „Технически 
операции“.
Заключителна разпоредба
Параграф единствен. Постановлението влиза 
в сила от 14 август 2013 г. 
Министър-председател:
Пламен Орешарски
За главен секретар на Министерския съвет: 
Нина Ставрева
УСТРОЙСТВЕН ПРАВИЛНИК 
на Държавна агенция „Технически операции“ 
Г л а в а  п ъ р в а 
ОБЩИ ПОЛОЖЕНИЯ
Чл. 1. С правилника се определят дейността, 
структурата и организацията на работа на Дър­
жавна агенция „Технически операции“ (ДАТО). 
Чл. 2. (1) Държавна агенция „Технически 
операции“ е специализиран орган към Минис­
терския съвет за осигуряване и прилагане на 
специалните разузнавателни средства (СРС). 
(2) Държавна агенция „Технически операции“ 
е юридическо лице на бюджетна издръжка със 
седалище в гр. София. 
(3) Председателят на ДАТО е първостепе­
нен разпоредител с бюджетни средства към 
Министерския съвет. 
(4) Държавна агенция „Технически опера­
ции“ изпълнява дейността си самостоятелно и 
във взаимодействие с други държавни органи.